Nur kvar personoj kandidatis en la elekto de komitatanoj B de UEA por la periodo 2022–2025. Ĉar estis kvin liberaj lokoj, ĉiuj kandidatoj estis elektitaj sen voĉdono de la individuaj membroj de UEA, kiujn ili reprezentas.
#000000
La komitato konsistas el komitatanoj A, kiuj reprezentas la landajn kaj fakajn asociojn de UEA, de komitatanoj B, kiuj reprezentas la individuajn membrojn de UEA, kaj komitatanoj C, kiuj estas elektataj de komitatanoj A kaj B por havi en la Komitato personojn kun aparte bezonataj spertoj.
#000003
En la antaŭaj elektoj de komitatanoj B en 2019 estis ok kandidatoj por kvin postenoj, kaj ĉiuj estis intervjuitaj en Libera Folio. Inter la tri kandidatoj kiuj tiam ricevis malplej multe da voĉoj kaj ne estis elektitaj estis Duncan Charters, la nuna prezidanto de UEA.
#000008
Antaŭ tio, en 2016, elektoj ne okazis, ĉar du kandidatoj (Johan Derks kaj Roy Mc Coy) rezignis pri sia kandidateco por ŝpari monon al UEA. En 2013 estis sep kandidatoj por ses lokoj; en 2010 estis 14 kandidatoj por ses lokoj.
#000009
François Lo Jacomo en la komitata listo jam post la anonco de la ĉi-jara rezulto substrekis la gravecon de vera elekto, kritikante la malaktivecon de la estraro:
#000010
Oni povus pensi ke la respondeculo erare kopiis la frazon el malnova komuniko, dissendita en jaro, kiam efektive okazis elekto. Ŝajne tamen temas pri tio, ke tri personoj ne sukcesis kolekti sufiĉan subtenon por valida kandidatiĝo.
#000013
Al la Elekta Komisiono mi fidas, ke ili klopodos labori eĉ pli pri la reprezenta flanko de la Komitato, laŭeble por A kaj aktive por C. Al ni ĉiuj ni laboru por kreskigi la membraron de UEA kaj provi engaĝi homojn en diversajn aspektojn de la asocia laboro.
#000029
Supozeble tio ne ŝanĝiĝos: François, Fernando kaj aliaj, kiuj ne estas kontentaj pri la situacio, laboru por ŝanĝi ĝin, ĉu procedure, ĉu instigante aliajn kandidatiĝi. (Dankon, sed ne: prefere min ne kontaktu!)
#000033
” Nur kvar personoj kandidatis: erara informo, ĉar la CO ricevis 7 proponojn por kandidatoj”
#000036
Ĉesigu vian daŭran kulpigon de Libera Folio.
Eble 7 homoj volis kandidatiĝi sed klare nur 4 kandidatis. Tristas tia lingvonivelo de vicprezidanto de UEA.
#000037
> Nur kvar personoj kandidatis: erara informo, ĉar la CO ricevis 7 proponojn por kandidatoj (oficiala informo: GK n-ro 1020) – mi miras, ke LF tiel informas, se fine LF agnoksas, ke ĝi konas la menciitan komunikon;
#000038
Libera Folio diris, ke estis kvar kandidatoj, kaj ke ”tri personoj ne sukcesis kolekti sufiĉan subtenon por valida kandidatiĝo”. Ĉu tiuj tri homoj estas inter la sep proponoj kiujn vi mencias?
#000039
Por esti kandidato, oni devas plenumi la kondiĉojn por esti kandidato. Se kvar homoj plenumis la kondiĉojn, tiam estis kvar kandidatoj. Se vi enkalkulas tri ne-validajn kandidatiĝojn kiam vi diras ke estis sep proponoj, tiam via plendo ne estas tre serioza.
#000040
Do Libera Folio ekzakte pravis: estis kvar kandidatoj, kaj ”tri personoj ne sukcesis kolekti sufiĉan subtenon por valida kandidatiĝo”.
#000045
Afiŝoj kie oni listigas dekon da argumentoj, aŭ kie oni respondas al deko da argumentoj, ne estas interesaj por aliaj homoj. Tio taŭgas por serioza diskuto, ne por diskuto en reta babilejo. Estas pli bone doni unu aŭ du argumentojn.
#000046
Ĉiuokaze, estus pli bone se vi donus faktojn anstataŭ simple nei. Ekzemple, vi protestas kontraŭ tio, ke estis tri pliaj kandidatoj ”lastmomente”. ”Lastmomente” ne estas tre preciza vorto: dum la lastaj dek sekundoj antaŭ la fino? Dum la lasta semajno?
#000047
Se vi neas ke estis tri pliaj kandidatoj ”lastmomente”, tiam diru kiam aperis tiuj kandidatoj kaj kio estis la limdato, kaj oni povos mem decidi ĉu tio okazis ”lastmomente” aŭ ne.
#000048